  Константин Вознесенских Майя Бывальцева 17-тӥ толшорлы Удмуртиын коронавирус инфекциен черлан 184 выль учыръёсты пусйизы. Висьыны усемъёс пӧлын 23 пиналъёс но 65 арессэс ортчем 28 арлыдоос. Со сярысь элькунысь оперативной штаб ивортӥз. Диагноззы Ижкарын 100 улӥсьёслэн зэмаз, Кез ёросын – 10, Алнаш, шаркан ёросъёсын – быдэн тямыс, Воткаын, Можгаын – быдэн сизьым, Дэри, Пичи Пурга ёросъёсын – быдэн куать, Кияса, Эгра, Якшур-Бӧдья ёросъёсын быдэн – вить, Можга ёросын – ньыль, Глазкарын – куинь, Глаз, Кизнер ёросъёсын, Сарапулын – быдэн кык, Яр ёросын – одӥг муртлэн. 320 адями висёнэз вормиз. Кык мурт улонысь кошкиз. Воргоронлы 83 арес вал, кышномуртлы – 91. 17-тӥ толшорлы Удмуртиын коронавирусэн черлан 80 сюрс 422 учыръёс лабораториосын зэматэмын. 71 сюрс 40 адями йӧназ, 3 сюрс 459 мурт улонысь кошкиз. Та дыре 103 висисьёслэн тазалыксы секыт лыдъяське. Берло нунал ӵоже коронавируслы 3 сюрс 572 скеронъёс ортчытӥзы. Коронавируслэсь прививка 675 сюрс 810 адями пуктӥз, со пӧлысь 528 сюрс 88 мурт кык компонентэн. «Спутник Лайт» вакцинаез 116 сюрс 458 адямилы пуктӥзы. Тодэ вайытом, кылем кӧснуналлы, 14-тӥ толшорлы, выль черламъёс 100-лэсь ӧжыт пусъемын вал. Тегъёс: Тазалык висён коронавирус Ижкар Удмуртия  